התוכנית "תיק תקשורת" מה-22.01.09: סיכום מבצע "עופרת יצוקה" | על המחיר המוסרי של המלחמה | ורד קלפטר יוצאת נגד השינויים שעוברים על תחנת הרדיו 88 אף.אם | ועמנואל רוזן קורא להציל את ערוץ 10
 בפתח התוכנית מספר עמנואל רוזן על תוצאות סקר דעת קהל שערכה "תיק תקשורת" לפיו רוב מכריע מהציבור הישראלי היה מרוצה מהערפל התקשורתי והסיקור המוגבל של מבצע "עופרת יצוקה". בהמשך משוחח רוזן עם הפרשנים הצבאיים אלון בן-דוד (ערוץ 10), רוני דניאל (ערוץ 2) ויואב לימור (ערוץ 1) על משמעות תוצאות סקר זה, בהתחשב בנתוני הצפייה הגבוהים להם זכו שידורי המלחמה, על שתיקתו של הרמטכ"ל גבי אשכנזי, ועל תפקודם של העיתונאים הישראליים במהלך המלחמה. האם התקשורת בישראל היתה מגויסת? האם הביקורת על הפרשנים הצבאיים היתה ראויה? ומה ההבדלים בין סיקור מבצע זה לבין סיקור מלחמת לבנון השנייה?  עמנואל רוזן משוחח עם עפר שלח, כתב "מעריב" וחדשות ערוץ 10, בעקבות טור חריף שכתב נגד מבצע "עופרת יצוקה". האם התקשורת הצליחה להראות את חומרת הנזק שנגרם לרצועת עזה? האם התקשורת אימצה את עמדתו של דובר צה"ל לאורך המלחמה? האם שיקולי רייטינג השפיעו על אופן סיקור המלחמה?  ורד קלפטר יוצאת נגד השינויים שעוברים על תחנת הרדיו 88 אף.אם ועמנואל רוזן קורא להציל את ערוץ 10.